اردوغان، جاپارووو رسمی تؤرهنله قارشیلادی
مراسیمده، تاریخده قورولان ۱۶ تورک دؤولتینی تمثیل ائدن بایراقلار و عسگرلر ده ایشتیراک ائتدی
جمهورباشقانی رجب طیب اردوغان، تورکیهیه گلن قیرقیزیستان جمهورباشقانی سادیر جاپارووو باشکند آنکارادا رسمی مراسیمله قارشیلادی.
جاپارووون ایچینده اولدوغو اتومبیلی جمهورباشقانلیغی سارایی اؤنوندهکی جادهده قارشیلایان آتلیلار، گیریش قاپیسینا قدر ائشلیک ائتدی.
یاغیش آلیندا ائدیلن مراسیمده جمهورباشقانی اردوغان، جاپارووو گیریش قاپیسیندا قارشیلادی.
اردوغان و جاپارووون مراسیم ساحهسیندهکی یئرلرینی آلمالارینین آردیندان، ایکی اؤلکه ملی مارشلاری چالیندی، ۲۱ پارا توپ آتیشی ائدیلدی.
جاپاروو، تؤرهن قروپونو"مرحبا عسگر" دئیهرک سلاملادی.
مراسیمده، تاریخده قورولان ۱۶ تورک دؤولتینی تمثیل ائدن بایراقلار و عسگرلر ده ایشتیراک ائتدی.
داها سونرا بیر-بیرلرینه هئیتلرینی تقدیم ائدن اردوغان و جاپاروو، تورکیه و قیرقیزیستان بایراقلاری قارشیسیندا ژورنالیستلره پوز وئردی.
مراسیمه، جمهورباشقانی کؤمکچیسی فواد اوکتای، خاریجی ایشلر باخانی مؤولود چاووشاوغلو، خزانه و مالیه باخانی لطفو الوان، کولتور و توریزم باخانی محمد نوری ارسوی و تجارت باخانی محمد موش ایله جمهورباشقانلیغی ایلهتیشیم باشقانی فخرالدین آلتون و جمهورباشقانلیغی سؤزچوسو ابراهیم قالین دا قاتیلدی.
جاپارووون اوست سویه هئیتینده ایسه قیرقیز باخان و عسگری یئتکیلیلر یئر آلدی
مراسیمین آردیندان اردوغان و جاپاروو باش باشا گؤروشمهیه گئچدی.
ایلگیلیلی خبرلر
چاووش اوغلو: "اوکراینا و روسیا گوبرهسینین بازارلارا گئتمهسی اوچون سعی گؤستریریک"
خاریجی ایشلر ناظیری مولود چاووش اوغلو اوکراینا و روسیا گوبرهسینین لازیم اولان بوتون اؤلکهلره گؤندریلمهسی اوچون سعی گؤستردیکلرینی بیلدیریب.
جمهور باشقانی اردوغانلا پوتین آراسیندا تلفون دانیشیغی اولوب
جمهور باشقانی اردوغان ایله ولادیمیر پوتین اوکراینا محاربهسینی موذاکیره ائدیبلر.
تورکیه اولوسلار آراسی آتوم انرژی آژانسینین ایداره هئیتینه عضو سئچیلیب
تورکیه 2022-2024-جو ایللر اوچون اولوسلار آراسی آتوم انرژیسی آژانسینین (UAEA) ایداره هئیتینه عضو سئچیلیب.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab